

Hr Tanel Kiik Teie: 07.04.2020 nr 1.2-2/45-1

sotsiaalminister Meie: 08.04.2020 nr 17

Sotsiaalministeerium

info@sm.ee

**Eesti Puuetega Inimeste Koja arvamus Vabariigi valitsuse määruse „Erivajadusega lapse vanema toetuse saamise ja maksmise tingimused ning toetuse arvutamise alused“ eelnõu osas.**

Lugupeetud hr Kiik

Täname, et olete kaasanud Eesti Puuetega Inimeste Koja (edaspidi EPIKoja) Vabariigi valitsuse määruse erivajadusega lapse vanema toetuse saamise ja maksmise tingimuste ning toetuse arvutamise aluste väljatöötamisse.

12. märtsil 2020 väljakuulutatud eriolukord, haridusasutuste sulgemine ning soovitus hoida ka lasteaias- ja lapsehoius käivad lapsed kodus, on olulisel määral suurendanud vanemate igapäevast koormust laste järelevalve, hooldamise ning õppe korraldamisel. Paljude lastevanemate jaoks on see tähendanud igapäevasest palgatööst loobumist, mille tulemusena on vähenenud perede sissetulekud ning halvenenud üldine majanduslik toimetulek.

**Olles tutvunud eelnõu sisuga, oleme seisukohal, et planeeritavad muudatused, millega tagatakse 70% määras asendussissetulek last hooldavale inimesele on vajalikud ning leevendavad eriolukorrast tulenevat keerulist olukorda.**

Mõistame, et määruse jõustamine on vajalik kiires tempos. Kuid palume siiski kaaluda toetuse sihtrühma laiendamist vanematele, kelle erituge saavad lapsed õpivad toimetuleku- ja hooldusõppe õppekaval ning on põhikooli lõpetamiseks võimaldatavate lisa-aastate kasutamise tõttu saanud õppes olles vanemaks kui 18-aastaseks. Sihtrühma laiendamine sellele kitsale, kuid suure hooldusvajadusega rühmale aitaks vältida ebavõrdset kohtlemist erivajadustega õpilaste hulgas.

*Lugupidamisega ja vastupidavat tervist soovides*

*(allkirjastatud digitaalselt)*

Anneli Habicht

Eesti Puuetega Inimeste Koja tegevjuht

anneli.habicht@epikoda.ee

tel 5688 0320

*Kirja koostas: Helen Kask, helen.kask@epikoda.ee*